AAV พุ่ง 7% โบรกฯ แนะเก็งกำไร อัพเป้า 2.26 บ. ชี้ผลงาน Q4 ฟื้น หลังเปิดเส้นทางบินเพิ่ม
AAV พุ่ง 7% โบรกฯ แนะเก็งกำไร อัพเป้า 2.26 บ. ชี้ผลงาน Q4 ฟื้น หลังเปิดเส้นทางบินเพิ่ม ล่าสุดอยู่ที่ 2.06 บาท บวก 0.14 บาท หรือ 7.29% มูลค่าซื้อขาย 208.21 ล้านบาท
AAV พุ่ง 7% โบรกฯ แนะเก็งกำไร อัพเป้า 2.26 บ. ชี้ผลงาน Q4 ฟื้น หลังเปิดเส้นทางบินเพิ่ม ล่าสุดอยู่ที่ 2.06 บาท บวก 0.14 บาท หรือ 7.29% มูลค่าซื้อขาย 208.21 ล้านบาท
20 พ.ย. 2563

ผู้สื่อข่าวรายงานว่า ราคาหุ้น บริษัท เอเชีย เอวิเอชั่น จำกัด (มหาชน) หรือ AAV ล่าสุด ณ เวลา 11.25 น. อยู่ที่ 2.06 บาท บวก 0.14 บาท หรือ 7.29% สูงสุดที่ 2.08 บาท ต่ำสุดที่ 1.92 บาท ด้วยมูลค่าซื้อขาย 208.21 ล้านบาท

ทั้งนี้  บล.คิงส์ฟอร์ด ระบุในบทวิเคราะห์ แนะนำ AAV ปรับราคาเป้าหมายใหม่เป็น 2.26 บาท/หุ้น จากเดิม 2.12 บาท สะท้อนความคาดหวังเชิงบวกเรื่องการพัฒนาวัคซีนและการเปิด Travel Bubble โดยการเปิดเส้นทางบินต่างประเทศจะเป็น Key Factor หลักที่ช่วยให้ผลการดำเนินงานฟื้นตัวขึ้นอย่างชัดเจนในปีหน้าราคาหุ้นปัจจุบันซื้อขายที่ระดับ PBV ต่ำแค่ 0.6 เท่า  ดังนั้นจึงปรับคำแนะนำขึ้นเป็น “ซื้อเก็งกำไร”
นอกจากนี้มองแนวโน้มไตรมาส 4/63 คาดผลประกอบการหลักยังขาดทุนอยู่แต่จะดีขึ้นต่อเนื่องเมื่อเทียบจากไตรมาสก่อน ตามความต้องการเดินทางในประเทศหนุนจากช่วงวันหยุดยาวและการสนับสนุนจากโครงการเราเที่ยวด้วยกันที่ขยายเวลาไปจนถึง ม.ค.64
รวมถึงการเปิดให้บริการเส้นทางจากสนามบินสุวรรณภูมิตั้งแต่ปลายเดือน ก.ย.และปรับเครื่องบินบางส่วนไปบิน Cargo Flight เพิ่มอัตราการใช้เครืองบินมากขึ้น ปัจจุบันเส้นทางบินภายในประเทศของ AAV มีปริมาณที่นั่งโดยสารกลับมาให้บริการแล้วมากกว่าช่วงก่อน COVID-19 คาดการณ์ผู้โดยสารในปี 63 ที่ 9.3 ล้านคน มี Load Factor เฉลี่ย 75%ขณะที่แผนการลดต้นทุนยังทำได้ดีและได้ประโยชน์จากการประกาศลดอัตราภาษีสรรพสามิตน้ำมันเชื้อเพลิงจาก 4.726 บาทต่อลิตร เหลือ 0.20 บาทต่อลิตร ไปจนถึง 30เม.ย.64 ช่วยรักษาสภาพคล่องให้ผ่านพ้นวิกฤตในช่วงนี้เนื่องจากยังไม่มีความชัดเจนเรื่องเงินช่วยเหลือ Soft Loan จากรัฐบาล โดยยังมีเงินสดในมือ 2.3 พันล้านบาทยังมีช่องทางจากการทำ SLB เพิ่มจากเครื่องบิน 4 ลำ อย่างไรก็ตามจากผลการดำเนินงาน 9 เดือนแรกปี 63 ที่ออกมาน้อยกว่าคาด
ดังนั้นจึงปรับลดคาดการณ์ผลขาดสุทธิในปี 63 เพิ่มเป็น 4.371 ล้านบาท (ยังไม่รวมผลกระทบจาก FX Gain ที่อาจเกิดขึ้นใน ไตรมาส 4/63 จากเงินบาทแข็งค่า) ส่วนปี 64 คงประประมาณการขาดทุนสุทธิ 1,341 ล้านบาทภายใต้สมมติฐานเส้นทางบินต่างประเทศกลับมาในช่วงไตรมาส 2/64